**Pályázati felhívás**

Honvédelem Tantárgyat oktató intézmények

(azonosító szám: **TÁM HT**)

# Pályáztató

A pályázati felhívást a **Honvédelmi Sportszövetség** teszi közzé.

Cím: 1146 Budapest, Jávor utca 9/a

Adószám: 18901274-1-42

Elérhetőség: [tamogatas@honvedelmisport.hu](mailto:tamogatas@honvedelmisport.hu)

# A pályázat célja

A Honvédelmi Sportszövetség – a továbbiakban HS – alap feladatának tekinti az köznevelési intézményekben folyó honvédelmi nevelés ösztönzését. Ebben kiemelet helyet foglal el a Honvédelem tantárgy bevezetése. A támogatás célja a Honvédelem tantárgyat oktató regisztrált középiskolák diákjai számára olyan honvédelmi nevelési események, tematikus élmény- és közösségépítő programok szervezése és támogatása, amelyek a HS szakmai irányítása mellett biztosítják a komplex honvédelmi nevelést.

# A pályázat benyújtására jogosultak köre

A pályázaton a Honvédelem tantárgyat oktató intézmények és fenntartóik vehetnek részt.

# A támogatható tevékenységek meghatározása

Olyan, a honvédelem tantárgyhoz illeszkedő programok, amelyek a honvédelmi nevelést és a közösségépítést egyaránt támogatják, továbbá az egészséges életmód egyes elemeit és a sport eszközeit összekapcsolva aktív időtöltést valósítanak meg.

A fentiekkel összefüggésben az alábbi tevékenységeket kívánjuk támogatni:

1. a tanulók számára megvalósuló tematikus túrák, laktanyalátogatások, hadtörténelmi és helyismereti, lövész- és küzdősport és egyéb a honvédelem szempontjából hasznosítható foglalkozások, programok szervezése és ezeken való részvétel
2. a tanulók Nemzeti és helyi jelentőségű ünnepekhez kapcsolódó programok szervezése és ezeken való részvétele

**Részletes feltételek**

1. Szakmai tartalom:

* A támogatási igény szakmai leírásában ki kell térni a programok:
  + időpontjára
  + helyszínére
  + résztvevők létszámára
  + jellegére
  + tartalmára
  + részletes költségeire (egységárakkal / fő / db / alkalom / nap / km)

1. A támogatás felhasználási ideje alatt az iskola programot szervez vagy biztosítja a tanulók részvételét a pályázatban benyújtható programok kapcsán.
2. Felhasználói kör, célcsoport:

* Azon diákok, akik Honvédelem tantárgyat tanulnak (továbbiakban: tanulók).

# A pályázat keretei

* + Jelen pályázati felhívás keretében rendelkezésre álló keretösszeg a katona oktató részére elektronikusan megküldésre került 2025. január 22-én, szerdán.
  + Jelen felhívás keretében a Honvédelem tantárgyat oktató intézményekre vonatkozólag csak egy pályázatot lehet benyújtani.

# A pályázat formája és mértéke

* + 100% vissza nem térítendő pénzügyi támogatás
  + 100% előleg
  + saját forrás biztosítása nem szükséges

# A pályázatból elszámolható költségek (az elszámolható költségekhez kapcsolódó korlátokat az 3. sz. melléklet (Benchmark) tartalmazza)

* + események szervezési költségei
  + személyi jellegű ráfordítások (csak kísérő tanár, elszámoló)
  + utazási költségek
  + bérleti díj
  + belépődíjak
  + étkezési és szállás költségek
  + egyéb, a támogatott program megvalósításával közvetlenül összefüggő költségek

Jelen pályázat során a Benchmarkban jelzett költségek közül kizárólag a fentiekben felsorolt költségek elszámolására kerülhet sor.

# El nem számolható költségek

* + infrastrukturális beruházások
  + rezsiköltség
  + gépjárműbeszerzés, személygépjármű bérleti díj
  + eszközök beszerzése
  + barterügyletek
  + katona oktató bérezése
  + utalványok beszerzése

# A pályázat benyújtásának módja, helye

A pályázat benyújtására az [online támogatáskezelő rendszerben](https://hs2024elszamolas.flexinform.hu/regisztracio) van lehetőség. Az online felület használati útmutatója [honlapunkról](https://honvedelmisport.hu/wp-content/uploads/2021/09/Elszamolas-felhasznaloi-kezikonyv.pdf) letölthető.

# A pályázat benyújtásának határideje

**2025.02.28.**

# A pályázattal együtt benyújtandó dokumentumok köre

* + a program által generált mellékletek
  + 30 napnál nem régebbi törvényszéki kivonat/törzskönyv

# A pályázati jogosultság, formai vizsgálat

* + a pályázó jogosultságának fennállása
  + határidőben történő benyújtás
  + benyújtandó dokumentumok rendelkezésre állása

# A pályázat tartalmi vizsgálata

A támogatási döntés meghozatalában az elnöknek mérlegelési joga van, amely során vizsgálja a kérelemnek a Hstv.-ben meghatározott közfeladat ellátását szolgáló megfelelését, a támogatandó feladat ellátásának célszerűségét, illetve az alábbi szempontokat:

* a támogatott program, tartalma (szellemi és fizikai aktivitások sokszínűsége), összetétele, időtartama;
* a honvédelmi tartalmak (elméleti és gyakorlati) megjelenése, feldolgozásának módja;
* tanulók teljes körű bevonása;
* az eseményen aktívan résztvevők száma;
* a program megszervezésében és lebonyolításban résztvevő szakemberek száma, végzettsége;
* a támogatott program helyszíne, helyszínei.

# Hiánypótlás

Ha a pályázó a pályázatot hibásan, hiányosan nyújtotta be, a HS lehetőséget nyújt a hiánypótlásra, ha a hibák, hiányosságok olyan jellegűek, hogy azok a hiánypótlás során pótolhatók. A támogató a hiánypótlás iránt tehet felhívást, 7 napos hiánypótlási határidő biztosításával, a hibák, hiányosságok egyidejű megjelölése mellett. Hiánypótlásra egy alkalommal van lehetőség, melyet az online támogatáskezelő rendszeren keresztül tehet meg. Ha a pályázó a hiánypótlást is hibásan, hiányosan teljesíti, a hiányosságokat nem pótolja a felszólításban meghatározott határidőn belül, akkor a pályázat elutasításra kerül.

# A pályázat elbírálásánál előnyt jelentő szempontok:

* a hazafias és honvédelmi nevelés tématerületen, kifejezetten a katonai/honvédelmi alapismeretek választható érettségi tantárgyhoz, vagy a Honvédelem tantárgyhoz kapcsolódó szellemi és fizikai aktivitásra egyaránt ösztönző komplex tevékenységek, események megvalósítása;
* a tanulók közösségépítését, közösségformálását szolgáló átfogó cél előtérbe helyezése.

# A pályázat elbírálása

A pályázatról, annak beérkezésétől számított negyvenöt napon belül a HS elnöke (vagy meghatalmazottja) dönt az előző pontban meghatározottak szerint. A HS Munkaszervezete a támogatási döntésről, illetve pozitív döntés esetén a szerződéskötés további feltételeiről a döntést követő tíz napon belül írásban tájékoztatja az érintett tagszervezetet.

# Jogorvoslat

A döntés közlését követő 5 napon belül a döntéssel szemben a pályázó kifogással élhet. A kifogást a pályázati azonosító feltüntetésével az [info@honvedelmisport.hu](mailto:info@honvedelmisport.hu) email címre kell megküldeni, a kifogás indokának megjelölésével. A HS, illetve a pályázat elbírálásában illetékes személy a kifogás benyújtásától számított 15 napon belül köteles a kifogás tárgyában döntést hozni a pályázat elbírálására vonatkozó szabályok értelmeszerű alkalmazása mellett. A kifogás elbírálásáról a pályázót ezen 15 napos határidőn belül köteles a HS, indokolással ellátott döntés közlése útján értesíteni.

# Támogatási jogviszony létrejötte

A nyertes pályázók (a továbbiakban: Támogatott) részére a támogatást a HS támogató okirat megkötése alapján biztosítja. A költségvetési támogatás felhasználásának szabályait és annak részletes feltételeit, dokumentumait az Elszámolási útmutató tartalmazza. **A Támogató okirat megkötésének határideje a támogatási kiértesítő kiküldésének dátumától számított 15 nap. Amennyiben a Támogatott hibájából ez idő alatt nem kerül aláírásra a Szerződés, úgy a támogatási döntés hatályát veszti.**

A támogató okirat részletes szerződési feltételeit a kiírás 1. sz. melléklete szerinti Támogató okirat minta tartalmazza.

# A támogatás folyósítása, felhasználása

* + A szerződéskötést követő 8 napon belül a támogatás összegének 100%-a előlegként folyósítható.
  + A támogatás folyósításának előfeltétele a felhatalmazó levél rendelkezésre bocsátása.
  + A támogatás felhasználásának időszaka: **2025. január 20. - 2025. május 31.**

# A támogatás elszámolása

* + Az elszámolási határidő: A támogatott esemény végét követő 30. nap.
  + Az elszámolás hiánypótlására két alkalommal van lehetőség. A hiánypótlási határidő 7-7 naptári nap.

# A támogatás felhasználásának ellenőrzése

A támogatási igény jogosságát, a költségvetési támogatás és a saját forrás felhasználását jogszabályban, a pályázati kiírásban és a támogató okiratban meghatározott szervek ellenőrizhetik.

A támogató ezen bizonylatok, továbbá bármilyen egyéb, a támogatással és annak teljesítésével kapcsolatos dokumentum, továbbá a teljesítés fizikai megvalósulásának helyszíni ellenőrzésére is korlátlanul jogosult.

# Személyes adatok kezelése

A személyes adatok kezelésére vonatkozó egyedi tájékoztatót a kiírás 2. sz. melléklete tartalmazza.

# Ellenőrzés-tűrési és adatszolgáltatási kötelezettség, nyilvánosság

A támogatott a 21. pontban hivatkozott ellenőrzéseket tűrni köteles, valamint a támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni köteles.

A támogató a támogatás folyósításától számított öt évig a honlapján közzéteheti a támogatottra vonatkozóan az Államháztartásról szóló 2011. évi CXCV. törvény 56. § (1) bekezdésében meghatározott adatokat.

A HS a támogatásra vonatkozó közérdekű adatokról köteles továbbá erre irányuló igény esetén bárki számára tájékoztatást adni. A tájékoztatási kötelezettség a közérdekből nyilvános adatok nyilvánosságra hozatalával vagy a korábban már elektronikus formában nyilvánosságra hozott adatot tartalmazó nyilvános forrás megjelölésével is teljesíthető.

Az események kommunikációjában kötelező megjeleníteni a Honvédelmi Sportszövetség arculati elemeit (honlapról letölthető).

# Egyéb

További információk a HS honvedelmisport.hu honlapján – az Elszámolási Útmutató címszó alatt találhatóak.

Kérdés esetén az alábbi elérhetőségeink egyikén érhetnek el.

**Szakmai ügyekben kapcsolattartó:**

Nagy Mihály; [nagy.mihaly@honvedelmisport.hu](mailto:nagy.mihaly@honvedelmisport.hu); +36-30/098-1280

**Támogatási ügyekben kapcsolattartó telefonszám:**

Kovács Béla és Fejér Zoltán; [tamogatas@honvedelmisport.hu](mailto:tamogatas@honvedelmisport.hu); +36-30/233-3530

1. sz. melléklet – Támogató okirat minta
2. sz. melléklet – Adatkezelési tájékoztató
3. sz. melléklet – Benchmark
4. sz. melléklet – Elszámolási útmutató